**D I S P O Z I Ţ I E**

**privind reluarea activității și numirea domnului COTÎRLĂ CĂLIN în funcţia publică de execuție de consilier la Compartimentul pentru Relația cu Mediul Economic**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 14494/01.04.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Informarea nr. 14420/01.04.2025 prin care domnul COTÎRLĂ CĂLIN, consilier își reia activitatea cu data de 01.04.2025;
* Hotărârea Consiliului Județean Cluj nr. 100/27.05.2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj;
* art. 1 din Hotărârea Consiliului Județean Cluj nr. 235/20.12.2023 privind stabilirea salariilor de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia pentru anul 2024;
* Dispoziția Președintelui Consiliului Județean Cluj nr. 1102/2017 privind numirea domnului COTÎRLĂ CĂLIN în funcția publică de conducere de șef serviciu, gradul II la Serviciul Corp Control Președinte, Control Intern Managerial;
* Dispoziția Președintelui Consiliului Județean Cluj nr. 972/2023 privind eliberarea domnului COTÎRLĂ CĂLIN din funcţia publică de conducere de șef serviciu și numirea pe funcția de execuție de consilier;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.64-65, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) şi alin. (2) lit. b), art. 513 alin. (2), art. 518 alin. (1) lit. a) și b), alin. (2), art. 528 și art. 529 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* Art. I alin. (3) din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1. (1)** Domnul COTÎRLĂ CĂLIN își reia activitatea și este numit pe funcția publică de execuție de consilier, clasa I, gradul profesional superior, gradația 5 cu raport de serviciu pe perioadă nedeterminată, cu normă întreagă, cu desfășurarea activității la locul de muncă la Compartimentul pentru Relația cu Mediul Economic din cadrul Serviciului Digitalizare, Reprezentare, Protocol din Direcția Administrație și Relații Publice (Id post 568876 ) începând cu data de 01.04.2025, ca urmare a reorganizării activității aparatului de specialitate al Consiliului Județean Cluj.

1. Cu data de 01.04.2025 domnul COTÎRLĂ CĂLIN va avea următoarea încadrare şi salarizare:

* funcţia publică de execuție …………………………………………………….. Consilier;
* încadrarea (clasă/grad/gradație)..............................................I/Superior/5;
* salariul de bază brut.........................………………….….……..........................\_\_\_\_\_\_lei.

**Art. 2.** Fișa postului aferentă funcției publice de execuție de consilier clasa I, grad profesional superior de la Compartimentul pentru Relația cu Mediul Economic, (Id post 568876) se anexează prezentei dispoziții.

**Art. 3.** La data de 01.04.2025 se abrogă Dispoziția Președintelui Consiliului Județean Cluj nr. 220/2024 privind constatarea suspendării de drept a raportului de serviciu al domnului Cotîrlă Călin pe perioada concediului pentru incapacitate de muncă.

**Art. 4. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 6. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica domnului COTÎRLĂ CĂLIN prezenta dispoziție.

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 151 din 1 aprilie 2025**